Ντουάρτε ντι Μενέζες

Ο Ντουάρτε ντι Μενέζες (πριν το 1488 - μετά το 1539) ήταν Πορτογάλος ευγενής και αξιωματούχος του 16ου αιώνα, κυβερνήτης της Ταγγέρης (1508 - 1521 και 1536 - 1539) και αντιβασιλεύς της Πορτογαλικής Ινδίας (1522 - 1524). Ο Ντουάρτε ντι Μενέζες ήταν μεγαλύτερος γιος του ισχυρού ευγενούς Ζοάο ντε Μενέζες, 1ου κόμη της Ταρούκα και αρχηγού του Τάγματος των Ιωαννιτών και της συζύγου του Ζοάννα ντε Βιλχένα. Το όνομα του το πήρε από τον ομώνυμο παππού του Ντουάρτε ντι Μενέζες, 3ου κόμη της Βιάνα. Διαδέχθηκε τον πατέρα του σαν κυβερνήτης της Ταγγέρης (1508), την διοίκηση εξασκούσε στο όνομα του πατέρα του από την προηγούμενη χρονιά (1507).Subrahmanyam, Sanjay. (1997). The career and legend of Vasco da Gama. Cambridge: Cambridge University Press. σ. 287 Απέκτησε σπουδαία φήμη σε μια μεγάλη σειρά από στρατιωτικές εκστρατείες γύρω από την Ταγγέρη.Subrahmanyam, σ. 287

Αντιβασιλιάς της Πορτογαλικής Ινδίας

Ο βασιλιάς Εμμανουήλ Α΄ της Πορτογαλίας τον όρισε 5ο Κυβερνήτη-Αντιβασιλιά της Πορτογαλικής Ινδίας (1521) σαν αντικαταστάτη του Ντιόγκο Λόπες ντι Σεκέιρα. Ο Ντουάρτε ντι Μενέζες αναχώρησε τον Απρίλιο του 1521 για την Λισαβώνα με μια Αρμάδα από 11 πλοία με προορισμό για την Ινδία, τον συνόδευσε ο αδελφός του Λουίς ντι Μενέζες που κυβερνούσε ένα από τα πλοία του. Στην διαδρομή ενώθηκε με μια Αρμάδα τεσσάρων πλοίων υπό την ηγεσία του Μαρτίμ Αφόνσο ντι Μέλο με προορισμό την Κίνα.Quintella, σ.361-362 Η Αρμάδα του ντι Μενέζες έφτασε τον Αύγουστο του 1521 στην Γκόα, ανέλαβε την αντιβασιλεία στις αρχές του 1522 μετά την αναχώρηση του προκατόχου του.
Η διακυβέρνηση του στην Πορτογαλική αντιβασιλεία της Ινδίας αποδείχτηκε καταστροφική, ο διάδοχος του Βάσκο ντα Γκάμα τον κατηγόρησε για κατάχρηση και τον έστειλε πίσω στην Πορτογαλία (1524).Subrahmanyam, σ. 346 Παρέμεινε φυλακισμένος επτά χρόνια στο "κάστρο του Τόρρες", απελευθερώθηκε με την παρέμβαση πανίσχυρων φίλων του όπως ο Αντόνιο ντι Ατάιντ. Η αποκατάσταση του Ντουάρτε ντι Μενέζες ήταν πανηγυρική, ολοκληρώθηκε τον Οκτώβριο του 1516 που διορίστηκε ξανά κυβερνήτης της Ταγγέρης, διατήρησε αυτή την θέση μέχρι τον Ιανουάριο του 1539 που παραιτήθηκε υπέρ του υιού του Ζοάο ντι Μενέζες. Ο Ντουάρτε ντι Μενέζες έζησε τα υπόλοιπα χρόνια της ζωής του στην Πορτογαλία.

Παραπομπές


Πηγές

Subrahmanyam, Sanjay. (1997). The career and legend of Vasco da Gama. Cambridge: Cambridge University Press. 
História de Tânger durante la dominacion portuguesa, by D. Fernando de Menezes, conde de la Ericeira, etc. traduccion del R. P. Buanaventura Diaz, O.F.M., Misionero del Vicariato apostólico de Marruecos. Lisboa Occidental. Imprenta Ferreiriana. 1732.
Ignacio da Costa Quintella (1839) Annaes da Marinha Portugueza, Vol. 1, Lisbon: Academia Real das Sciencias.
The career and legend of Vasco da Gama, Sanjay Subrahmahnyam, Cambridge University Press, 1997.

Κατηγορία:Ναυτιλιακή ιστορία της Πορτογαλίας
Κατηγορία:Αντιβασιλείς της Πορτογαλικής Ινδίας